Diari Oficial de la Generalitat Valenciana


Sumari del DOGV 4091, del 21-09-2001 (2001/9097)

Expedient número 154/2000-A. Notificació de resolució sancionadora.
-------------------------------------------------------------------

### Dades del document

Número de DOGV
:   4091

Data del DOGV
:   21-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9097


Organisme emissor
:   Agència Valenciana del Turisme

Tipus de document
:   Anunci

Expedient número 154/2000-A. Notificació de resolució sancionadora. [2001/S9097]
  
Per no haver estat possible notificar a l'interessat de forma personal i directa la resolució sancionadora de data 1 d'agost de 2001, del president executiu de l'Agència Valenciana del Turisme, recaiguda en l'expedient sancionador 154/2000-A a l'entitat Viajes Ocio-Destino, SL, se'n procedeix a la publicació en el Diari Oficial de la Generalitat Valenciana als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de setembre de 2001.- El director de l'Àrea de Producte: Víctor Yepes Piqueras.
  
Resolució sancionadora
  
Vist l'expedient sancionador de referència, incoat pel cap del Servei Territorial de Turisme d'Alacant contra Ocio-Destino, SL, NIF: B-53323044 com a titular de Viajes Ocio-Destino, situada en el c/ Agustín Martínez, 1 de Los Montesinos, per infraccions presumptes a la normativa turística.
  
Antecedents de fet
  
Primer. L'expedient sancionador es va incoar mitjançant acord d'iniciació del cap del Servei Territorial de Turisme d'Alacant, de data 1 de desembre de 2000, a la vista de:
  
- Els antecedents administratius que hi ha en aquest servei territorial en què consta la resolució del director de l'Àrea de Producte de 28 de juliol de 2000 per la qual es revoca el títol-llicència d'agència de viatges a l'entitat Viajes Ocio-Destino, SL per no mantenir vigent la fiança dipositada per a respondre de l'incompliment de les obligacions derivades de la prestació dels seus serveis.
  
- La reclamació formulada en data 29 d'agost de 2000 pel senyor Vicente Algarra López, president de la Penya Barcelonista en nom dels seus associats, en què denuncia l'encausada amb qui va contractar un viatge combinat a Astúries del 18 al 24 d'agost passat, ja que quan van arribar a l'hotel van haver de pagar l'estada, perquè l'agència no l'havia efectuat.
  
Hi adjunten el justificant del pagament efectuat a l'hotel on es van allotjar i el document emès per aquest on s'assenyala que després de fer gestions per al cobrament dels diners deguts per Viajes Ocio-Destino i en no poder liquidar per falta de fons, va optar per cridar la Caixa de Múrcia i liquidar la resta deguda (1.431.665 PTA) a compte del denunciant, president de la Penya Barcelonista que va contractar el viatge en nom dels seus associats.
  
Una vegada personats a l'agència a la seua tornada del viatge, el gerent d'aquesta no s'hi va presentar, ni van rebre els diners pagats.
  
- L'informe d'inspecció de data 14 de setembre de 2000 en què s'assenyala:
  
«Personat en l'establiment el dia d'avui, es comprova que es troba tancat al públic, sense indicació del seu motiu. A la porta d'accés apareix l'horari de funcionament, que al matí és de 09.00 a 14.00 hores. A pesar d'això s'ha fet una espera de mitja hora, des de les 10.15 a les 10.45, durant la qual ningú no ha obert l'establiment.
  
Seria convenient abans de realitzar un nou desplaçament concertar la visita prèviament, ja que sembla que l'oficina no és atesa permanentment».
  
- L'informe d'Inspecció de data 22 de setembre de 2000 en què s'assenyala:
  
«L'establiment es troba tancat, a la porta hi ha un cartell que indica l'horari de funcionament, que és, al matí, de 09.00 a 14.00 hores.
  
S'observa a través del vidre que a l'interior hi ha dues taules d'atenció al públic. Prestatgeries amb fullets i propaganda, a més d'anuncis de viatges col·locats en el vidre per al mes d'agost.
  
Una veïna m'informa que l'agència està tancada habitualment i acudeixen de tant en tant bé al matí o la vesprada, però mai en un horari fix.
  
L'establiment té col·locat el rètol exterior que anuncia l'agència, i no presenta signes d'abandó o cessament total de l'activitat».
  
Segon. En l'acord d'iniciació es va nomenar instructora i secretari, i es va imputar a l'encausada els fets següents:
  
«Exercir l'activitat pròpia d'agències de viatges sense comptar amb el títol-llicència atorgat per l'administració de Turisme, en haver estat objecte de revocació mitjançant resolució del director de l'Àrea de Producte de 28 de juliol de 2000.
  
Cosa que infringeix el que estableixen els articles 1, 4 i 5 del Decret 20/1997, d'11 de febrer, del Govern Valencià (DOGV de 21 de febrer), pel qual s'aprova el Reglament d'Agències de Viatges de la Comunitat Valenciana.
  
El fet citat està qualificat com a falta molt greu en l'article 52.1 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, podent ser sancionat, sense perjudici del que resulte de la instrucció, amb multa de fins a 53.567.767 de pessetes / 90.151,82 euros».
  
Tercer. Dins el termini concedit a l'efecte, la inculpada no va presentar escrit de recusació contra la instructora i el secretari nomenats, ni va formular al·legació alguna per escrit per rebatre els fets.
  
Quart. Notificada la proposta de resolució mitjançant edictes en el Butlletí Oficial de la Província d'Alacant, de data 6 de juny de 2001, en el termini concedit a l'efecte, l'encausada no ha presentat escrit d'al·legacions a efectes de rebatre els fets imputats.
  
Cinquè. Als arxius del Servei Territorial d'Alacant no hi ha constància que la inculpada haja estat sancionada amb anterioritat.
  
Fonaments de dret
  
Primer. L'article 1r del Decret 20/1997, d'11 de febrer, estableix que tenen la consideració d'agències de viatges les persones físiques o jurídiques que, en possessió del títol-llicència corresponent, es dediquen professionalment i comercialment a l'exercici d'activitats de mediació i/o organització de serveis turístics, podent utilitzar mitjans propis en la prestació d'aquests, i quedant reservada a les persones esmentades la condició legal i la denominació d'agències de viatges.
  
L'article 4t del decret estableix la documentació a presentar junt amb la sol·licitud per a l'atorgament del títol-llicència d'agències de viatges.
  
El fet reflectit en l'acord d'iniciació infringeix l'article esmentat, i es tipifica com a falta molt greu en l'article 52.1 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, l'exercici d'una activitat turística sense l'autorització, habilitació o títol administratiu requerit.
  
Segon. Estableix l'article 48.2 de la Llei 3/1998, de 21 de maig (DOGV de 22 de maig), que amb independència de les sancions que s'imposen s'acordarà, quan procedisca, el pagament de l'import dels serveis no prestats, circumstància que concorre en aquest cas, sense perjudici de les indemnitzacions legals que corresponguen, d'acord amb l'article 9 de la Llei 21/1995, de 6 de juliol. En aquest cas correspon a l'encausada tornar al senyor Vicente Algarra López, amb domicili al Passatge Picasso, 6 de Bigastre - CP 03899, la quantitat de 577.665 pessetes / 3.471,84 euros, segons les dades aportades pel reclamant. La justificació documental de la devolució podrà ser considerada circumstància atenuant en la resolució sancionadora.
  
Tercer. De conformitat amb l'article 53 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, les infraccions contra el que disposa aquesta llei i la resta de disposicions en matèria de Turisme donaran lloc a la imposició de les sancions corresponents.
  
Quart. Segons el que disposa l'article 54 de la llei esmentada, en la imposició de sancions s'atendrà a les circumstàncies que s'hi contenen, estimant-se com a agreujant els greus perjudicis causats als reclamants.
  
Cinquè. Aquest expedient ha estat tramitat conformement als principis del procediment sancionador recollits en el títol IX, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Decret 206/1999, de 9 de novembre, regulador de la disciplina turística.
  
Vistos els preceptes legals esmentats i la resta de disposicions de general i especial aplicació, en virtut de les atribucions conferides en l'article 57.2 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, i l'article 25 del Decret 206/1999, de 9 de novembre, del Govern Valencià, regulador de la disciplina turística, resolc:
  
Imposar a Ocio-Destino, SL, com a titular de Viajes Ocio-Destino de Los Montesinos, la sanció d'un milió cinc-centes mil pessetes (1.500.000 PTA / 9.015,18 euros) per infracció de l'article 52.1 de la Llei 3/1998, i la devolució de 577.665 pessetes / 3.471,84 euros pagades pel reclamant, senyor Vicente Algarra López.
  
Contra aquesta resolució, que posa fi a la via administrativa, alternativament podrà interposar-se, o bé recurs potestatiu de reposició davant el president executiu de l'Agència Valenciana del Turisme, en el termini d'un mes, d'acord amb el que preveu els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que estableixen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, havent de comptar ambdós terminis d'interposició de recurs des de l'endemà de la recepció de la notificació d'aquesta resolució.
  
València, 1 d'agost de 2001.- El president executiu: Roc Gregori i Aznar.